|  |
| --- |
|  |
| **Република Србија** |
| **МИНИСТАРСТВО ГРАЂЕВИНАРСТВА,** |
| **САОБРАЋАЈА И ИНФРАСТРУКТУРЕ** |
| **Број: 404-02-82/4/2018-02** |
| **Датум: 18.06.2018. године** |
| **Немањина 22-26, Београд** |

**ПРЕДМЕТ: Појашњење конкурсне документације за ЈН 29/2018, ­­­­Услуге израде пројектне документације по ЦЕОП-у у оквиру Колубарског регионалног вишенаменског система за водоснабдевање „Стубо – Ровни“**

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следећe одговорe, на питањa:

**Питање број 1**

У одговору на наше питање број 1 које је објављено са Ваше стране 4.6.2018 године под бројем 404-02-82/3/2018-02 појаснили сте да референце које су рађене за потребе Извођача оверава и Инвеститор.   
Да ли Инвеститор оверава исту потврду коју је потписао Извођач или је потребно да Инвеститор овери засебну потврду ?  (Да ли Инвеститору да доставимо потврду на оверу коју је раније оверио Извођач)

**Одговор на питање број 1**

Потврда мора бити оверена од стране Инвеститора на потврди коју је потписао Извођач или засебна потврда коју је оверио само Инвестирор. 

**Питање број 2**

За доказивање пословноог капацитета за партије 2 и 3 на страни 61 конкурсне документације се захтева да се приложе потврде Наручиоца на њиховом меморандуму док су у наставку конкурсне документације приложени образци за потврде.  
Да ли се потврде прилажу на образцу из конкурсне документације или на потврди на меморандуму Наручиуоца?  
(За партију 1 је  наведено да се достављају потврде на обрасцу)

**Одговор на питање број 2**

Следи измена КД (биће наведено као за партију 1).

**Питање број 3**

За референце кадровског капацита за партије 2 и 3 прихватају се претходне студије оправданости са генералним пројектом иако ова техничка документација није предмет јавне набавке партија 2 и 3. Да ли је у питању грешка?

**Одговор на питање број 3**

Потребно је прецизније поставити питање. Ако сте мислили на референтне пројекте за вредновање тима стручњака (квалитет ангажованих кадрова), који ће бити именовани као одговорни пројектанти за израду пројектне документације, а један је од критеријума за доделу уговора за партије 2 и 3, одговор на питање број 3 гласи:

* За одговорног пројектанта хидротехничких објеката и инсталација водовода и канализације са лиценцом 313 или 314 референтни пројекти подразумевају пројекте за међурегионалне и регионалне објекте водоснабдевања и
* За одговорног пројектанта машинских инсталација објеката водоснабдевањаса лиценцом 332 референтни пројекти подразумевају пројекте машинских инсталација објеката водоснабдевањаза међурегионалне и регионалне објекте водоснабдевања

***Под референтним пројектима подразумевају се:***

* ***претходна студија оправданости са генералним пројектом;***
* ***студија оправданости са идејним пројектом;***
* ***главни пројекат***
* ***пројекат за грађевинску дозволу***
* ***пројекат за извођење***

Као доказ о да је учествовао у референтним пројектима доставити: потврде Наручиоца у последњих пет година рачунајући од дана објављивања позива за подношење понуда (није строго везано за обухват ЈН јер се бодује број референтних пројеката за наведене одговорне пројектанте).

Код **кадровског капацитета,** за све три партије,тражено је да планирани одговорни пројектанти који ће решењем бити именовани за одговорне пројектанте у предметној јавној набавци поседују лиценцу Инжењерске коморе Србије. Достављају се копије лиценци издатих од Инжењерске коморе Србије са потврдама о важности лиценце.

**Питање број 4**

За референце пословног капацитета захтевају се извршене услуге израде пројектне документације.    
Да ли се под пројектном документацијом подразумевају пројекти дефинисани Законом о планирању и изградњи и то чланом 13. "Правилника о садржини, начину и поступку израде и начин вршења контроле техничке документације према класи и намени објеката"?  
**Одговор на питање број 4**

За референце **пословног капацитета** захтевају се извршене услуге израде пројектне документације (најмање 1 уговор) у претходних 5 (пет) година, као понуђач или члан групе, рачунајући од дана објављивања позива.

* Под пројектном документацијом подразумевају се пројекти дефинисани Законом о планирању и изградњи, важећим Правилницима и обавезама садржаним у Пројектним задатцима за Партије 1, 2 и 3 из Конкурсне документације за Уговоре закључене после ступања на снагу Законона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014 и 145/2014 ).
* Под пројектном документацијом подразумевају се Идејни и Главни пројекти у складу са Законом о планирању и изградњи ("Сл. гласник РС", бр. 72/2009) за уговоре закључене пре ступања на снагу напред наведеног важећег Закона о планирању и изградњи.